Jonas Paulius I
Jonas Paulius I (lot. Johannes Paulus I, tikrasis vardas Albino Luciani; 1912 m. spalio 17 d. – 1978 m. rugsėjo 28 d.) – 263-asis popiežius, katalikų bažnyčios vadovas. Išrinktas popiežiumi 1978 metų rugpjūčio 26 dieną. Mirė po 33 dienų, tokiu būdu papildydamas trumpiausiai valdžiusių popiežių sąrašą. Jonas Paulius I – tai pirmasis popiežius, gimęs XX amžiuje ir paskutinis, miręs XX amžiuje. Italijoje jis prisimenamas kaip „Il Papa del Sorriso“ (Besišypsantis popiežius) arba „Il Sorriso di Dio“ (Dievo šypsena). Tuo tarpu žurnalas Time bei kiti leidiniai dėl trumpo valdymo laikotarpio popiežių vadino „Rugsėjo popiežiumi“.